cyanic-selkie/wikianc huggingface dataset:
Valkokuusi
Ulkonäkö ja koko
Valkokuusella on lähelle maanpintaa levittäytyvä juuristo, kapean kartiomainen, tiheähkö latvus sekä hieman riippuvat oksat, jotka ympäröivät runkoa säännöllisinä kiehkuroina. Suoraa runkoa peittää karhea, hilseilevä kaarna, joka on nuorena punertavanharmaata mutta muuttuu tummanharmaaksi puun ikääntyessä. Kuluvan kesän kasvainranka on ohut, kalju ja valkoinen tai punertava. Kärkisilmut ovat oranssinruskeat, pyöreäkärkiset ja läpimitaltaan 3–6 millimetriä. Lehdet ovat sini- tai harmaanvihreitä, jäykkiä neulasia, jotka siirottavat etuviistoon ympäri haaraa ja tuoksuvat murskattuina mustaherukalle. Yksittäinen neulanen on 15–20 millimetriä pitkä, teräväkärkinen, läpileikkaukseltaan neliskulmainen ja kauttaaltaan ilmarakojen peittämä.
Muiden kuusien tapaan valkokuusi on yksikotinen eli samassa yksilössä kasvaa sekä hede- että emikukintoja. Emikukintosilmut syntyvät heinäkuun lopussa mutta kehittyvät lopullisesti vasta seuraavan vuoden keväänä. Latvuksen keski- ja alaosassa sijaitsevat hedekukinnot ovat riippuvat, 10–12 millimetriä pitkät sekä aluksi punaiset ja mehevät mutta muuttuvat siitepölyn muodostuksen jälkeen keltaisiksi ja kuiviksi. Latvuksen kärjessä sijaitsevat, 20–25 millimetriä pitkät emikukinnot ovat pystyt ja niiden väri vaihtelee vihreästä punaiseen. Pölytyksen jälkeen emikukinnot kääntyvät alaspäin ja kypsyvät vaaleanruskeiksi kävyiksi, joiden pituus on 3–6 senttimetriä ja leveys 1–2 senttimetriä. Ohuiden ja pyöreäkärkisten käpysuomujen alle kehittyy elo–syyskuuhun mennessä ohutkuorisia ja siivekkäitä siemeniä. Kävyt säilyvät puussa 1–2 vuotta ja vapauttavat vähitellen siemeniä puun ympäristöön.
Levinneisyys
thumb|240px|Valkokuusivaltaista metsää [[Gaspén niemimaalla.]] Valkokuusta tavataan Pohjois-Amerikan viileällä ilmastovyöhykkeellä Atlantin valtamereltä lähes Tyynellemerelle saakka. Sen levinneisyysalueen pohjoisraja seuraa puurajaa ja kulkee Newfoundlandista ja Labradorista Pohjois-Quebeciin ja edelleen Kanadan pohjoisosien halki Luoteis-Alaskaan. Etelässä levinneisyysalue ulottuu Mainesta New Yorkin pohjois-osiin, Etelä-Ontarioon, Michiganiin, Minnesotaan, Etelä-Manitobaan, Luoteis-Montanaan, Etelä-Albertaan ja Brittiläisen Kolumbian eteläosiin. Yksittäisiä esiintymiä on lisäksi Black Hillsissä Pohjois-Dakotassa sekä Wyomingissa.
Elinympäristö
Valkokuusi on kalkinsuosija, joka menestyy keski- tai runsasravinteisessa, hyvin vettä läpäisevässä maaperässä aina 1 000 metrin korkeuteen asti. Se kasvaa boreaalisella vyöhykkeen tuoreissa ja kuivissa metsissä, usein jokirannoilla tai vuorten rinteillä. Se muodostaa puhtaita metsiä Alaskassa, Luoteis-Kanadassa sekä Quebecin ja Labradorin rannikolla. Valkokuusi risteytyy luonnostaan engelmanninkuusen kanssa lännessä, missä lajien levinneisyydet kohtaavat.
Käyttö
thumb|240px|Koristekasviksi jalostettu ’Little Globe’ -lajike. Valkokuusi on Pohjois-Amerikan tärkeimpiä paperi- ja sahateollisuuden raaka-aineita. Sen puuaines on kevyttä, suorasyistä ja kimmoisaa. Selluloosan ja sahatavaran lisäksi siitä valmistetaan erilaisia erikoistuotteita, kuten soittimien kansia, meloja ja airoja, kaapistoja, laatikoita sekä ruoka-astioita. Se on myös yleinen koristekasvi.
Historiallisesti valkokuusi oli Pohjois-Amerikan intiaaneille monipuolinen raaka-aineiden lähde. Nuorista puista tehtiin lumikenkiä ja jousia, kaarnasta astioita ja oksista vuoteita. Lahonnut puu kelpasi hirvennahkojen savustamiseen. Pitkistä pintajuurista saatiin pureskelemalla watap-nimistä narua, jota tarvittiin tuohikanoottien rakentamisessa. Pihkaa pureskeltiin kuten purukumia, ja sillä tilkittiin kanoottien saumat vedenpitäviksi ja liimattiin esimerkiksi nuolenkärjet paikoilleen. Pihkalla, mahlalla sekä kuusenkerkkä- ja neulasteellä hoidettiin yskää ja lievitettiin tuberkuloosin ja keripukin oireita. Pihkalla parannettiin myös ihottumia.
Valkokuusi on myös tärkeä ravinnonlähde ja pesäpaikka villieläimille. Se muodostaa merkittävän osan kanadanpyyn ja lumikenkäjäniksen talviravinnosta, ja monet linnut sekä pienet nisäkkäät syövät sen siemeniä. Sen sijaan hirvieläimet ja muut isot nisäkkäät eivät käytä sitä ravintonaan juuri lainkaan.
Jaunais laiks
Uusi aika  oli latvialainen vuonna 2002 perustettu konservatiivipuolue. Se kuului Euroopan kansanpuolueeseen.
Puolueen perusti entinen Latvian keskuspankin johtaja Einars Repše. Hän lupasi toimia voimakkaasti korruptiota vastaan ja puolueesta tuli vuoden 2002 vaaleissa suurin ja Repšestä pääministeri. Repše piti lupauksensa, mikä hänen johtamistyylinsä kanssa aiheutti ristiriitoja. Tammikuussa 2004 hallituskoalitio hajosi Latvian ensimmäisen puolueen jättäessä sen Repše joutui pian eroamaan.
Myöhemmin puolue pääsi Aigars Kalvītisin hallitukseen Repše puolustusministerinä, mutta erosi 2006 hallitukseen kuuluneen Ensimmäisen puolueen Jūrmalan kunnallisvaalien ääntenostoskandaalin vuoksi.
Vuonna 2009 puolueen Valdis Dombrovskisista tuli pääministeri.
Maaliskuussa 2010 Uusi aika, Kansanliitto (Pilsoniskā savienība) ja Toisenlaisen politiikan yhdistys (Sabiedrība citai politikai) -puolueet muodostivat vaaliliiton ja yhdistyivät elokuussa 2011 Yhtenäisyys-puolueeksi (Vienotība) vastineeksi vasemmiston Harmoniakeskukselle. Uudella puolueella oli tämän jälkeen 33 saeiman sadasta paikasta.
Usugumo (1900)
Usukumo oli keisarillisen Japanin laivaston vuonna 1899 valmistunut Murakumo-luokan torpedovenehävittäjä, jonka miehistö upotti 29. huhtikuuta 1925.
Valmistus
Alus tilattiin 6. toukokuuta 1898 John I. Thornycroft and Companyltä Chiswickistä Lontoosta, missä köli laskettiin 1. syyskuuta 1898 telakkanumerolla 338. Alus laskettiin vesille 16. tammikuuta 1900 ja valmistui 1. helmikuuta.
Pauliina Vilponen
Pauliina Vilponen (s. 20. helmikuuta 1992) on suomalainen lentopalloilija, joka pelasi muun muassa LP Viestissä toimien joukkueen kapteenina. Hän pelasi Suomen lisäksi Saksassa, Ranskassa ja Italiassa.
Usugumo (1900)
Palvelus
Venäjän–Japanin sodassa alus osallistui Keltaisenmeren ja Tsushiman meritaisteluihin.
Pauliina Vilponen
Vilponen pelasi naisten maajoukkueessa ensimmäisen kerran toukokuussa 2010 Italiaa vastaan. Kaikkiaan hän pelasi 68 maaottelua, joista viimeisen elokuussa 2018.
Usugumo (1900)
Palvelus
Usugumo luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Ensimmäisessä maailmansodassa alus osallistui Qingdaon taisteluun sekä Saksan keisarikunnan eteläisen Tyynenmeren siirtokuntien miehitykseen. Alus muutettiin miinanraivaajaksi 1. huhtikuuta 1922 ja edelleen yhteysalukseksi 1. elokuuta 1923, kunnes sen miehistö upotti aluksensa 29. huhtikuuta 1925.
Pauliina Vilponen
Vilponen on koulutukseltaan oikeustieteen maisteri.
Néa Tríglia
Néa Tríglian pieni kaupunki, suomeksi ”Uusi Tríglia", sijaitsee Chalkidikín niemimaan länsiosissa linnuntietä noin 45 kilometriä kaakkoon Thessalonikista. Sen nimi viittaa vanhaan Trígliaan (nyk. Tirilye) Bithyniassa Vähässä-Aasiassa, josta muutti alueelle kreikkalaisevakkoja vuoden 1923 Kreikan ja Turkin väestönvaihdossa.
Néa Tríglia muodostaa myös laajemman kaupunkiyhdyskunnan (Δημοτική Κοινότητα Νέας Τριγλίας, Dimotikí Koinótita Néas Triglías), johon kuuluu varsinaisen Néa Tríglian kaupungin lisäksi kylä Paralía Néas Triglías. Koko yhdyskunnan väkiluku on 3 102.
Aiemmin kaupunki kuului Tríglian kuntaan ja vuodesta 2011 lähtien Néa Propontídan kunnan Tríglian kunnallisyksikköön.
Órmos Athiniós
Órmos Athiniós (myös Όρμος Αθηνιού, Órmos Athinioú), usein vain Athiniós (Αθηνιός), on Kreikan kylä, joka sijaitsee Thíran saarella Santorínin saariryhmässä. Se kuuluu hallinnollisesti Thíran kuntaan, Thíran alueyksikköön ja Etelä-Egean saarten alueeseen. Aiemmin kylä kuului Firán kuntaan ja vuodesta 2011 lähtien Thíran kunnan Firán kunnallisyksikköön. Kylä on osa Pýrgos Kallístiksen kyläyhdyskuntaa. Kylän väkiluku on 9 (vuonna 2011).
Athiniós on Thíran ja koko Santorínin pääsatama. Se sijaitsee noin seitsemän kilometriä etelään saaren pääkaupungista Firásta. Satama on tehty Santorínin kalderan puolelle, joten se on täytynyt sijoittaa paikkaan, jossa jyrkkään seinämään on ollut mahdollista tehdä serpentiinitie. Risteilyalukset ankkuroituvat yleensä kalderaan Firán edustalle, mutta autolautat ja muut reittilaivat rantautuvat Athiniókseen. Satama on Kykladien saariston vilkkaimpia, ja siitä on hyvät laivayhteydet Pireuksen satamaan; muille saariston saarille, kuten Íokselle, Párokselle ja Náxokselle; sekä Kreetalle ja myös Dodekanesiaan.
Suurin osa Athinióksen rakennuksista on satamaviranomaisten, laivayritysten tai matkatoimistojen rakennuksia, ja kylässä on vain vähän muuta toimintaa. Kylästä on bussiyhteydet eri puolille saarta.
thumb|none|250px|Athinióksen kylä ja satama.
DNB (norjalainen pankki)
DNB:n pääomistajia ovat Norjan valtio Nærings- og handelsdepartementetin kautta 34 prosentin osuudella ja Sparebankstiftelsen DNB 10 prosentin omistuksella.
Historia
Pankin juuret juontavat vuoteen 1822, jolloin Christiania Sparebank perustettiin. Vuosien varrella yhtiö on kehittynyt useiden pankkifuusioiden myötä. DnB syntyi vuonna 1990, jolloin Norjan kaksi suurinta pankkia, Bergen Bank ja Den norske Creditbank (DnC), yhdistyivät. Vuonna 2003 DnB puolestaan fuusioitui Gjensidige NOR -konsernin kanssa, jolloin pankin nimeksi tuli DnB NOR. Nykyiseen DNB-nimen pankkikonserni otti käyttöön vuonna 2011.
DNB ja Nordea ilmoittivat elokuussa 2016 aikovansa yhdistää pankkitoimintonsa Baltian maissa. Yhdistyneen pankin nimeksi tuli Luminor, ja se aloitti toimintansa lokakuun 2017 alussa. Nordean arvion mukaan Luminor on Baltian maiden kolmanneksi suurin toimija rahoituspalveluissa 16 %:n osuudella talletuksista ja 23 %:n osuudella luotonannosta. DNB ja Nordea saivat molemmat uuden yhtiön äänivallasta 50 prosenttia.
MS St. Louis
thumb|right|MS St. Louis Havannassa kesäkuussa 1939 MS St. Louis oli saksalainen linjalaiva, joka on tunnettu yhdestä yksittäisestä matkasta vuonna 1939. Aluksen päällikkö Gustav Schröder yritti löytää kodin yli 900 Saksasta paenneelle juutalaiselle sen jälkeen kun heiltä evättiin pääsy Kuubaan. Gordon Thomas ja Max Morgan-Witts kirjoittivat matkasta vuonna 1974 romaanin nimeltä Kirottujen matka (Voyage of the Damned). Romaanista tehtiin samanniminen elokuva vuonna 1976.
Tausta
MS St. Louis rakennettiin Bremer Vulkanin telakalla Bremenissä Hamburg America Line -varustamolle. Alus purjehti Hampurista Halifaxiin ja New Yorkiin sekä teki risteilyjä länsi-Intian saaristoon.
Kirottujen matka
St. Louis lähti 13. toukokuuta 1939 Hampurista kohti Kuubaa. Aluksella oli 7 ei-juutalaista ja 930 juutalaista turvapaikkaa etsinyttä pakolaista. Aluksen saapuessa Kuubaan, maan silloinen presidentti Federico Laredo Brú esti pakolaisten pääsyn maahan turisteina (turistiviismien säännöksen olivat vastikään muuttuneet). Matkustajille ei myöskään myönnetty poliittista turvapaikkaa. Neuvottelujen aikana hallitus vaati ylimääräistä 500 dollarin viisumimaksua matkustajaa kohden. Useimmat matkustajat eivät olleet varautuneet tähän. Vaatimukset saivat aikaan lähes kapinan laivalla. Kaksi matkustajaa yritti itsemurhaa ja useat kymmenet uhkasivat tehdä samoin. Lopulta 29 matkustajaa pääsi maihin Havannassa.
Nitor
Nitor Group Oy on vuonna 2007 perustettu suomalainen ohjelmistoyritys. Nitor Groupin liiketoiminnoista Nitor Creations kehittää sähköisen liiketoiminnan ratkaisuja ja Nitor Delta kouluttaa ketteriä menetelmiä ja valmentaa organisaatioita ketterään malliin.
MS St. Louis
Kirottujen matka
Vuoden 1939 alussa Kuubassa oli tehty ero maahan pyrkivien turistien ja pakolaisten välille. Pakolaisilla tuli olla viisumi ja heidän piti maksaa 500 dollarin takuumaksu. Turisteja vaatimukset eivät koskeneet. Laissa ei kuitenkaan määritelty mikä oli turistin ja pakolaisen ero. Kuuban maahanmuuttoviraston johtaja Manuel Benitez käytti puutetta hyväkseen ja katsoi aluksella olevien matkustajien olevan turisteja. Benitez saattoi näin myydä matkustajille maahantulolupia (joita vain turistit saattoivat ostaa) 150 dollarilla. Benitez hyötyi tilanteesta kunnes Kuuban presidentti Frederico Laredo Bru sai tietää asiasta. Presidentti sääti uuden lain, joka korjasi aiemman lain puutteen.
Nitor
Historia
Nitor perustettiin 2007 ja on yksi Suomen nopeimmin kasvaneista ohjelmistoyrityksistä. Talentumin Tivi-lehti valitsi yrityksen 250 suurimman tietoalan yrityksen joukosta vuoden Tivi-yritykseksi vuonna 2014. Yritys on sijoittunut kolmena peräkkäisenä vuonna (2012–2014) Deloitten Technology Fast 50 -kilpailun päälistalle.
MS St. Louis
Kirottujen matka
Joidenkin lähteiden mukaan 4. heinäkuuta 1939 päällikkö Shcröder uskoi, että häntä estettiin rantautumasta Floridaan. Ajalta säilynyt aineisto on kuitenkin ristiriitaista. Lakiteknisesti pakolaiset eivät olisi voineet saapua Yhdysvaltoihin turisteina, koska heillä ei ollut paluuosoitetta. Puhelintallenteet osoittavat Yhdysvaltain ulkoministeri Cordell Hullin ja valtiovarainministeri Henry Morgenthaun keskustelleen asiasta ja yrittäneen taivutella Kuubaa vastaanottamaan pakolaiset. Suostuttelu ei kuitenkaan onnistunut. Yhdysvaltain rannikkovartiostoa ei määrätty käännyttämään alusta, mutta Yhdysvallat ei myöskään taannut matkustajien pääsyä maahan. Kun St. Louis jätti Yhdysvallat, joukko tiedemiehiä ja pappeja pyrki suostuttelemaan Kanadan pääministerin William Lyon Mackenzie Kingin tarjoamaan alukselle turvapaikka. Kanadan maahanmuuttovirasto ja osa ministereistä kuitenkin vastusti ajatusta, eikä pääministeri sekaantunut asiaan.
Nitor
Historia
Nitor valittiin Suomen edustajaksi European Business Award -kilpailuun vuonna 2013 ja valittiin kansalliseksi voittajaksi (National Public Champion)
MS St. Louis
Kirottujen matka
Laivan päällikkö Gustv Schröder, oli ei-juutalainen saksalainen ja vastusti natseja. Hän näki valtavasti vaivaa taatakseen matkustajien inhimillisen kohtelun. Hän järjesti aluksella juutalaisia seremonioita ja käski aluksen henkilökuntaa kohtelemaan pakolaisia, kuten keitä tahansa aluksen matkustajia. Tilanteen heikentyessä Schröder neuvotteli henkilökohtaisesti ja yritti löytää matkustajille turvapaikan. Yhdessä vaiheessa hän suunnitteli jopa aluksen ajamista karille Britannian rannikolla, jotta matkustajat olisi pakko ottaa vastaan pakolaisina. Hän kieltäytyi palaamasta takaisin Saksaan ennen kuin kaikille matkustajille oli taattu pääsy johonkin toiseen maahan.
Nitor
Historia
Suomen Asiakastieto valitsi vuonna 2011 Nitorin Uudenmaan vahvimmaksi yritykseksi Suomen Asiakastieto on rankannut Nitorin Suomen Vahvimpien yritysten joukkoon 2008–2015.
MS St. Louis
Kirottujen matka
Yhdysvaltain viranomaiset työskentelivät yhdessä Britannian ja muiden Euroopan maiden kanssa löytääkseen matkustajille turvapaikan Euroopasta. Alus palasi Eurooppaan ja ankkuroitui Antwerpeniin, Belgiaan. Britannia suostui ottamaan vastaan 288 matkustajaa. Pitkien neuvottelujen jälkeen loput 619 matkustajaa nousivat maihin Antwerpenissä, heistä 224 otti vastaan Ranska, 214 Belgia ja Alankomaat 181. Matkustajat vaikuttivat olevan turvassa.
Nitor
Historia
Ernst & Young valitsi Nitorin aluevoittajaksi Uudeltamaalta Suomen Entrepreneur of the Year 2012 -kilpailussa
MS St. Louis
Kirottujen matka
Seuraavana vuonna Saksa valtasi Belgian ja Ranskan ja juutalaiset joutuivat jälleen vaaraan. Alus palasi Hampuriin tyhjänä ja selvisi sodasta.
Nitor
Historia
Riippumattoman tutkimusyhtiö Onwayn asiakastyytyväisyysmittauksissa Nitorin asiakastyytyväisyys on ollut Onwayn historian korkeinta Suomessa IT-alalla.
Mari Velin
Anne Maria Velin (o.s. Ahonen, s. 1. kesäkuuta 1956 Kiuruvesi) on karkkilalainen runoilija ja opettaja. Häneltä on julkaistu kokoelmat Hämärä kuin kuuntelisi (Otava, 1996) ja Valon reuna (Otava, 1998).
MS St. Louis
Kirottujen matka
Kirottujen matka -romaanin kirjoittajat Thomas ja Morgan-Witts arivoivat, että noin 180 Ranskaan päätyneestä juutalaisesta selvisi. Belgiassa luku oli 152 ja Alankomaissa 60. Kaiken kaikkiaan 936 matkustajasta noin 709 selvisi ja 227 sai surmansa. Myöhemmin asiaa United States Holocaust Memorial Museumn tutkijat Scott Miller ja Sarah Ogilvie ovat päätyneet 254 kuolonuhriin.
Nitor
Historia
Nitor sijoittui vuoden 2017 Suomen parhaat työpaikat -kilpailussa keskisuurten sarjassa toiseksi.
Mari Velin
Elämä ja tuotanto
Mari Velinin isä oli kirjailija Erkki Ahonen. Mari Velin on asunut Karkkilassa 1960-luvulta lähtien. Hän on aiemmin työskennellyt perheensä maatilalla Karkkilan Haavistossa ja sittemmin opettajana peruskoulussa. Perheeseen kuuluvat aviomies ja kaksi aikuista lasta.
Elias-kirjailijasivuston haastattelussa Mari Velin kertoo kirjoittaneensa läpi elämänsä. ”Runot uusintuvat, vaihtavat väriä ja muotoa moneen kertaan. Karsin ja pelkistän. Aiheet tulevat itsestään esille prosessissa, joka on enemmän kielen kuin teeman tähden.” Velinin 1990-luvulla julkaistut kokoelmat saivat hyvän vastaanoton. Vuonna 2008 julkaistiin unkariksi suomalaisten naisrunoilijoiden kokoelma Mikor felébredtem, nyár volt (r), jossa mukana myös Mari Velin. Velin on ollut järjestämässä Karkkilassa runotapahtumia yhteistyössä Karkkilan kulttuuriyhdistys Lyytin kanssa.
MS St. Louis
Myöhemmät tapahtumat
Aluksesta tuli Saksan merivoimien majoituslaiva vuosiksi 1940–1944 ja se vaurioitui liittoutuneiden pommituksissa Kielissä 30. elokuuta 1944, mutta ei uponnut. Alus korjattiin ja se toimi hotellina vuodesta 1946. Alus romutettiin vuonna 1952.
Stewart vastaan Abend
Tausta
Cornell Woolrich oli kirjoittanut novellin It Had to Be Murder ja myynyt sen julkaisuoikeudet Popular Publications -yhtiölle, joka julkaisi tarinan vuonna 1942 Dime Detective Magazine -lehden helmikuun numerossa. Kolme vuotta myöhemmin Woolrich myi tarinan filmatisointioikeudet tuotantoyhtiölle ja lupautui lisäksi sopimuksella uusimaan tuotantoyhtiön saamat oikeudet, kun Yhdysvalloissa tekijänoikeuksilla tuolloin voimassa ollut 28 vuoden suoja-aika tulisi täyteen ja tekijänoikeudet täytyisi uusia.
Pompeji (elokuva)
Pompeji on vuonna 2014 ensi-iltansa saanut Paul W. S. Andersonin ohjaama katastrofielokuva. Sen pääosissa ovat Kit Harington, Emily Browning, Carrie-Anne Moss, Adewale Akinnuoye-Agbaje, Jessica Lucas, Jared Harris ja Kiefer Sutherland.
Stewart vastaan Abend
Tausta
Vuonna 1953 näyttelijä James Stewartin ja ohjaaja Alfred Hitchcockin muodostama tuotantoyhtiö Patron osti tarinan elokuvaoikeudet 10 000 dollarilla. Novellin pohjalta Hitchcock ohjasi Stewartin tähdittämän Takaikkuna-elokuvan, joka ilmestyi 1954.
Woolrich kuoli vuonna 1968 ennen 28-vuotisen suoja-ajan umpeutumista, ja hänen kirjallinen perintönsä siirtyi hänen testamenttinsa toimeenpanijan, Chase Manhattan -pankin hallintaan. Chase myi It Had to Be Murderin filmatisointioikeudet 650 dollarilla edelleen kirjallisuusagentti Sheldon Abendille.
Abend ei suostunut noudattamaan Woolrichin tekemää sopimusta filmatisointioikeuksien uusimisesta. Kun Takaikkuna esitettiin televisiossa, Abend haastoi Stewartin oikeuteen.
Päätöksen aihe
Tuomioistuimen tuli ratkaista, rikkoiko laillisen johdannaisteoksen omistaja alkuperäisteoksen oikeuksien nykyisen omistajan tekijänoikeuksia, kun johdannaisteoksen esille saattamista jatkettiin alkuperäisteoksen suoja-ajan päätyttyä.
Päätös
Teoksen oikeuksia koskeva päätäntävalta palaa suoja-ajan päätyttyä alkuperäiselle tekijälle tai tämän oikeuksien nykyiselle haltijalle. Näin turvataan alkuperäisoikeuksien omistajan mahdollisuus lunastaa teokselle ennalta arvaamatta muodostuva arvo.
Päätöksen seuraus
Sopimus oikeuksien uusinnasta oli tekijän lupaus, joka tekijän kuoltua jäi lunastamatta; tekijän seuraajalla oli oikeus estää johdannaisteoksen käyttö.
Munir Dar (maahockeyn pelaaja)
Munir Ahmed Dar (28. maaliskuuta 1935 – 1. kesäkuuta 2011) oli pakistanilainen maahockeyn pelaaja, joka voitti kultaa Rooman kesäolympialaisissa 1960 ja hopeaa Melbournessa 1956 ja Tokiossa 1964.
The Stand in the Schoolhouse Door
thumb|George Wallace seisoo Foster auditorion oven edessä kun Yhdysvaltain apulaisoikeusministeri [[Nicholas Katzenbach vaatii häntä siirtymään.]]
The Stand in the Schoolhouse Door oli Yhdysvalloissa Alabaman yliopiston Foster auditoriossa 11. kesäkuuta 1963 tapahtunut välikohtaus, Alabaman kuvernööri George Wallace pyrki symbolisesti pitämään virkaanastujaislupauksensa rotuerottelun pitämisestä voimassa. Wallace seisoi auditorion oven edessä ja pyrki estämään pääsyn kahdelta mustalta opiskelijalta Vivian Malone Jonesilta ja James Hoodilta.
thumb|Vivian Malone Jones saapuu rekisteröitymään opsikelijaksi.
Tausta
17. toukokuuta 1954 Yhdysvaltain korkein oikeus antoi tuomionsa tapauksessa Brown vastaan Topekan koulutusvirasto. Päätöksessä katsottiin, että mustien lasten pitäminen erillisissä kouluissa oli perustuslain vastaista.
Päätös tarkoitti, että Alabaman yliopiston oli lakkautettava erilliset mustille tarkoitetut opinnot. Päätöstä seuranneiden vuosien aikana sadat mustat opiskelijat pyrkivät yliopistoon, mutta ketään ei hyväksytty opiskelijaksi. Yliopisto toimi yhteistyössä poliisin kanssa pyrkien löytämään mahdollisia karsivia tekijöitä, ja sellaisia ei löytynyt, yliopisto pelotteli hakijoita. Vuonna 1964 kolme täydellistä hakijaa, Vivian Malone Jones, Dave McGlathery ja James Hood, pyrkivät opiskelemaan. Heidän pelotteleminen ei onnistunut ja heinäkuun alussa oikeus katsoi, että heidät oli hyväksyttävä. Oikeus myös kielsi kuvernööri Wallacea puuttumasta asiaan.
Välikohtaus
11. heinäkuuta Malone ja Hood saapuivat rekisteröitymään opiskelijaksi. Wallace pyrki pitämään lupauksensa, mutta halusi myös järjestää poliittisen välikohtauksen. Hän seisoi Foster auditorion sisäänkäynnin edessä. Lopulta apulaisoikeusministeri Nicholas Katzenbach, useiden poliisien avustamana vaati Wallacea siirtymään. Wallace kieltäytyi ja piti puheen osavaltion oikeuksista suhteessa liittovaltioon. Katzenbach soitti presidentti John F. Kennedylle, joka määräsi Alabaman kansalliskaartin apuun. Kenraali Henry Graham vaati Wallacea siirtymään sanoen: "herra kuvernööri, surullinen tehtäväni on pyytää teitä siirtymään Yhdysvaltain presidentin käskystä." Wallace jatkoi puhettaan, mutta siirtyi lopulta ja Malone ja Hood rekisteröityivät opiskelijoiksi.
Triviaa
Vuoden 1994 elokuvassa Forrest Gump on kohtaus, jossa päähenkilö Forrest Gump esiintyy tilanteessa.
József Mindszenty
thumb|József Mindszenty vuonna 1974. József Mindszenty (29. maaliskuuta 1892 – 6. toukokuuta 1975) oli unkarilainen kardinaali ja Esztergomin arkkipiispa. Mindszenty toimi Unkarin katolisen kirkon johtajana 2. lokakuuta 1945 – 18. joulukuuta 1973. Hän oli tunnettu kommunismin ja fasismin vastustaja ja uskonnonvapauden puolustaja Unkarissa.
Varhaiset vaiheet
Mindszenty syntyi vuonna 1892 Csehimindszentin kylässä Itävalta-Unkarissa József Pehmille ja Borbála Kovácsille. Hänen isänsä oli ammatiltaan maistraatti. Mindszenty opiskeli St. Norbertin premonstratenssiluostarissa, Szombathelyn lyseossa sekä Szombathelyn hiippakunnan seminaarissa vuonna 1911. Mindszenty vihittiin papiksi 12. kesäkuuta 1915. Vuonna 1917 julkaistiin hänen ensimmäinen kirjansa Äitiys.
Kommunistin vastustajana
Hänet pidätettiin republikaanien Mihály Károlyin hallituksen aikana 9. helmikuuta 1919 ja vapautettiin saman vuoden syksyllä kommunistisen Béla Kunin hallituksen aikana.
25. maaliskuuta 1944 hänet vihittiin Vezpremin piispaksi. Hänet pidätettiin 27. marraskuuta 1944, koska hän vastusti Nuoliristi-puolueen hallituksen suunnitelmaa majoittaa sotilasjoukkoja hänen vihittyyn kirkkoonsa. Kun hallitus kaatui huhtikuussa 1945, hänet vapautettiin kotiarestista.
Mindszenty nimitettiin Unkarin ja Esztergomin arkkipiispaksi 15. syyskuuta 1945. 18. helmikuuta 1946 paavi Pius XII ylensi hänet kardinaaliksi pappi Santo Stefano Rotondon mukaan.
Vuonna 1948 Unkarin hallitus kielsi uskonnolliset toimitukset. 26. joulukuuta 1948 Mindszenty pidätettiin syytettynä maanpetoksesta, salaliitosta ja rikkomuksista vastaperustetun kommunistisen hallituksen lakeja kohtaan.
Vähän ennen pidätystään, hän oli kirjoittanut muistion, jossa kielsi olleensa mukana salaliittossa ja jos väittäisi tulevaisuudessa muuta, tunnustus olisi tehty pakotettuna.
Tunnustus
Hän ”tunnusti” työskennelleensä amerikkalaisten kanssa ​​Unkarin valtiota vastaan. Mindszenty myönsi järjestäneensä Unkarin pyhän kruunun varastamisen, jonka tarkoituksena oli saada Otto von Habsburg kruunattua Unkarin kuninkaaksi. Sen jälkeen hänen tavoitteensa oli vallankumouksen avulla palauttaa maa kapitalistiseksi. Hän myönsi myös suunnitelleensa kolmannen maailmansodan, jonka amerikkalaiset voittaisivat, jolloin hän ottaisi itse poliittisen vallan Unkarissa.
Oikeudenkäynti vuonna 1949
Mindszentyn ”oikeudenkäynti” alkoi 3. helmikuuta 1949. Oikeudenkäynti päättyi 8. helmikuuta, kun Mindszenty tuomittiin elinkautiseen vankeuteen maanpetosrikoksesta kommunistista hallitusta vastaan. Mindszenty saapui tuomioistuimen käsittelyyn, jossa tunnusti suurimman osan syytteistä. Hän kielsi toimineensa tietoisesti muiden maiden vakoojana. Hallitus julkaisi myöhemmin asiakirjan, jossa oli todisteita ​​Mindszentya vastaan, mukaan lukien hänen tunnustuksensa. 12. helmikuuta 1949 paavi Pius XII määräsi kaikki oikeudenkäyntiin ja tuomioon osallistuneet ekskommunikoiduiksi.
Myöhempi elämä
Toisen maailmansodan aikana Mindszenty oli natsien vankina. Hänet vapautettiin 1956 Unkarin kansannousun aikana. Kansannousun aikana hän kritisoi radiolähetyksessä Neuvostoliiton väliintuloa ja kansannousun kukistamista. Tämän jälkeen Mindszenty anoi turvapaikkaa Yhdysvaltain suurlähetystöstä, Budapestista. Hän sai turvapaikan ja vietti seuraavat 15 vuotta suurlähetystössä. Hän kirjoitti vuosien aikana muistelmansa.
Mindszenty sai vihdoin luvan lähteä maasta syyskuussa 1971. Lokakuun lopulla hän asettui Wieniin, Itävaltaan, jossa hän asui kuolemaansa asti. Mindszenty kuoli 6. toukokuuta 1975, 83-vuoden iässä.
Stroboskooppi
thumb|Stroboskooppi Stroboskooppi on pyörimisnopeuden  ja mekaanisen värähtelyn taajuuden mittauslaite, jossa kirkas valo välkkyy tasaisesti. Taajuuden laskostumisen vuoksi liike näyttää pysähtyvän kun valon vilkkumisen ja liikkeen taajuudet ovat keskenään harmonisessa suhteessa.
Stroboskooppia voi käyttää myös pyörimisliikkeen vaihekulman mittaamiseen esimerkiksi ottomoottorin venttiilien ja sytytyksen keskinäisessä ajoituksessa. Tällöin valoa ohjataan sytytysjärjestelmästä saatavalla signaalilla.
Levysoittimien pyörimisnopeuden voi tarkistaa tarkoitukseen tehdyn raidallisen stroboskooppilevyn avulla. Toiminta perustuu verkkosähköllä toimivan valaisimen kirkkauden vaihteluun 100 Hz taajuudella.
Vilkkuvaa stroboskooppivaloa käytetään myös diskoefektinä.
Kassavirta
Kassavirralla tarkoitetaan yrityksen pankkitilille tai käteisvaroihin tulevaa ja sieltä lähtevää rahaliikennettä. Kahdenkertaisessa kirjanpidossa tapahtumien yhteyteen merkitään rahan käytön kohde (debet) ja rahan lähde (kredit). Yrityksen myydessä tuotteitaan kirjausketju menisi yksinkertaisimmillaan niin, että myynti kirjataan suoriteperusteisesti myyntitilille (kredit) ja saamisiin (debet), jolloin saamiset kirjautuvat pois asiakkaan maksaessa laskun. Toisin sanoen yrityksen tuloslaskelman nettomyynti kertoo yrityksen maksimikassavirran tietyllä ajanjaksolla. Se ei kuitenkaan kerro yrityksen maksuvalmiudesta, vaan silloin katse kääntyy yrityksen taseelle, josta selviää liiketoiminnan varat ja velat.
Kassavirtalaskelma
Yrityksen tuloslaskelman osoittaessa potentiaalisen kassavirran ja taseen osoittaessa rahamäärän, joka on tulossa tai lähdössä; kertoo kassavirtalaskelma sen sijaan yrityksen todellisen rahaliikenteen. Esimerkiksi, jos yrityksen nettomyynti on 100 000 euroa, ja tästä on saatu 50 000 euroa yrityksen kassaan. Taseen myyntisaamisissa näkyy erotus 50 000 euroa, ja tämä edustaa sitä osaa myynnistä, joka on edelleen saamatta asiakkailta rahana. Kassavirtalaskelmalla näytetään esimerkkitapauksessa saatu 50 000 euroa kassaperusteella.
Hyödyt kassavirralla johtamisesta
Kassavirran seuraaminen helpottaa yrityksen päätöksentekoa, koska maksuvalmius on nähtävillä ennakkoon. Usein kassavirtalaskelma paljastaakin enemmän yrityksen kannattavuudesta, koska siihen merkitään vain saadut ja maksetut rahavirrat. Yhtiö voi esimerkiksi aktivoida kulujaan, jolloin nämä eivät näy tuloslaskelmalla. Toisaalta tase kasvaa edellä mainittujen kulujen verran, mutta kassavirtalaskelmalta selviää, että yrityksen vapaa kassavirta on investointien jälkeen negatiivinen.
Suomen polkupyöräpataljoona 2
Polkupyöräpataljoona 2 oli Suomen armeijan joukko-osasto, joka perustettiin 20. huhtikuuta 1921 Käkisalmen läänin rykmentin II pataljoonasta rykmentin lakkauttamisen yhteydessä. Pataljoonan nimenä oli aluksi II polkupyöräpataljoona, mutta jo 18. elokuuta 1921 vahvistettiin Sotaministeriön käskyllä pataljoonan nimeksi Polkupyöräpataljoona 2.
Perustaminen
II polkupyöräpataljoona perustettiin 20. huhtikuuta 1921 nimenmuutoksella Käkisalmen läänin rykmentin II pataljoonasta. Pataljoonaan kuului esikunta ja kolme kiväärikomppaniaa, joista ensimmäiset kaksi oli sijoitettu Jalkalan garnisonialueelle ja 3. komppania oli majoitettu Lintulan luostariin. Pataljoonan majoitustilat olivat kehnot ja esimerkiksi 3. komppanian joulujuhla vietettiin ullakolla, jonne pääsi ainoastaan tikapuita pitkin.
Kihoruohot
Kihoruohot eli pensaskihokit (Byblis) on Byblidaceae-heimon ainoa kasvisuku. Paria lajia kasvatetaan huonekasveina. Suku on kotoisin Australian länsi- ja pohjoisosista sekä Uuden-Guinean eteläosista.
Suomen polkupyöräpataljoona 2
Raivolassa
Kesäkuussa 1921 pataljoona siirtyi Raivolaan. Sotaministeriö antoi 18. elokuuta käskyn joukko-osaston nimenvaihdosta polkupyöräpataljoona 2:ksi. Pataljoona vastaanotti kesän aikana koulutuskäyttöön sata polkupyörää. Pataljoonaan perustettiin maaliskuussa 1923 4. komppania ja kesällä pataljoona vastaanotti lippunsa. Vuoden 1924 alussa pataljoonaan perustettiin korpraali- ja aliupseerikoulu ja se sai 675 polkupyörää eli koko vahvuudelleen. Samana vuonna pataljoonan kolmen linjan kiväärit vaihdettiin karabiineihin.
Žambyl Žabajev
thumb|150px|Žambyl kazakstanilaisessa postimerkissä. Žambyl Žabajev (kazakiksi Жамбыл Жабаев; ; 28. helmikuuta 1846 Semiretšje – 22. kesäkuuta 1945 Almaty) oli kazakkilainen kansanrunoilija.
Suomen polkupyöräpataljoona 2
Raivolassa
1. kesäkuuta 1927 siirrettiin Viipurista 4. erillinen konekiväärikomppania pataljoonan konekiväärikomppaniaksi. Siirtoa oli suunniteltu jo puolitoista vuotta aiemmin, mutta sitä ei oltu toteutettu majoitusvaikeuksien vuoksi. Vuonna 1928 pataljoonan kunniamarssiksi vahvistettiin professori Faltinin Vanha Häämarssi ja vuosipäiväksi Joutselän taistelun päivä 11. maaliskuuta.
Kihoruohot
Tuntomerkit
Kihoruohot ovat juurakollisia tai lyhytikäisiä ruohoja. Lehdet ovat tasasoukkia ja usein silmussa kiertyneet alaspäin (abaksiaalisesti). Lehdet muistuttavat kihokkien lehtiä sikäli, että ovat tiheän rauhaskarvoituksen peittämiä. Niistä suurimmat ovat huomiota herättäviä ja muistuttavat pientä päivänvarjoa. Varrettomat rauhaset ovat muunnelma päivänvarjoteemasta. Hyönteiset tarttuvat usein rauhaskarvoihin, mutta ei ole todisteita siitä, että kihoruohot olisivat hyönteissyöjiä. Kukat sijaitsevat lehtihangoissa ja ovat symmetrialtaan säteittäisiä. Teriö on auenneena harittava, ja nuppuasennossaan terälehdet ovat kierteisesti toistensa ympärillä (kontortteja). Teriö on kasvanut yhteen vain lyhyeltä matkalta tyvestään. Heteenponnet avautuvat rei’illä, ja niiden kärjet muodostavat kekomaisen rakenteen. Emiön vartalo on pitkä.
Žambyl Žabajev
Žambyl syntyi köyhään paimentolaisperheeseen. Hän lauloi runoja domran säestyksellä ja sai mainetta kansanrunoilijoiden eli akynien välisissä kilpailuissa. Žambylin vallankumousta edeltäneestä repertuaarista on myöhemmin kirjoitettu muistiin muun muassa eepokset Suranši-batyr ja Utegen-batyr sekä joukko satuja.
1930-luvulla Žambyl tuli tunnetuksi koko Neuvostoliitossa ajankohtaisille aiheille ja maan puoluejohtajille omistettujen runojensa ansiosta. Yhdeksänkymmentävuotias kansanrunoilija esitettiin julkisuudessa uutta järjestelmää ylistävänä itämaiden viisaana. Erityistä mainetta hän sai toisen maailmansodan aikaisilla isänmaallisilla teoksillaan.
Suomen polkupyöräpataljoona 2
Valkjärvellä
Pataljoona siirrettiin lokakuussa 1928 Valkjärvelle uusiin kasarmeihin. Pataljoonan viestiosasto, josta oli muodostettu viestikomppania, vastaanotti ensimmäiset alokkaansa kesäkuussa 1929. Pataljoonaan perustettiin kranaatinheittäjäosasto vuoden 1933 lopulla. Siihen kuului perustettaessa johtaja luutnantti Gunnar Väinö Svanström, kaksi aliupseeria ja kuusi varusmiestä. Osastosta muodostettiin 1937 tykkikomppania, jonka varustuksena oli vasta vastaanotetut kaksi panssarintorjuntatykkiä. Pataljoonan 4. komppania lakkautettiin 1. maaliskuuta 1934.
2000-luku (täsmennyssivu)
2000-luku tarkoittaa seuraavia asioita:
Suomen polkupyöräpataljoona 2
Lakkauttaminen
Polkupyöräpataljoona 2 nimettiin uudelleen Jääkäripataljoona 2:ksi 16. toukokuuta 1936.
Hardbass
Hardbass on elektronisen musiikin alalaji, joka syntyi Pietarissa 2000-luvun alussa. 2010-luvun alussa musiikkilaji levisi muualle Venäjälle, Ukrainaan ja Valko-Venäjälle, seuraavaksi Tšekkiin, Slovakiaan, Serbiaan ja Liettuaan. 2010-luvun lopulla hardbass-videot levisivät YouTuben ja Internetin kautta maailmanlaajuiseen levitykseen. Hardbass kuuluu Venäjällä esiintyvään gopnik- nuorisokulttuuriin. Kuuluisia Hardbass-artisteja ovat XS Project ja Hardbass school.
Žambyl Žabajev
Žambylin runojen aitous on myöhemmin herättänyt runsaasti keskustelua. On kerrottu, että niitä laativat hänen nimissään muun muassa kääntäjät Andrei Aldan-Semjonov ja Mark Tarlovski. Kazakstanilaisen lehtimiehen Jerbol Kurmanbajevin mukaan Žambyl keksittiin vuonna 1936, kun Kazakstanin kommunistipuolueen pääsihteeri Levon Mirzojan käski etsiä Moskovassa järjestetyille tasavallan juhlaviikoille dagestanilaista Suleiman Stalskia vastaavan kansanrunoilijan. Kurmanbajevin mukaan Žambylin nimissä julkaistuja runoja sepittivät hänen kirjallisiksi sihteereikseen nimitetyt kazakstanilaiset ammattirunoilijat.
Telšiain lääni
Telšiain lääni on yksi Liettuan kymmenestä läänistä. Lääni sijaitsee maan läntisessä osassa. Läänissä on arviolta 141 293 asukasta (vuonna 2016) ja sen pinta-ala on 4 350 neliökilometriä. Sen keskus on Telšiai.
Haudanhaamu
Haudanhaamut ovat kirjailija J. R. R. Tolkienin luomia kuvitteellisia olentoja. Ne esiintyvät fantasiakirjassa Taru sormusten herrasta. Haudanhaamut ovat pahoja henkiolentoja, jotka palvelevat Mustaa Ruhtinasta Sauronia.
Angmarin Noitakuningas lähetti haudanhaamut Hautakeroille Sauronin käskystä vuonna 1636 kolmatta aikaa. Taru sormusten herrasta -kirjan kahdeksannessa luvussa hobitit Frodo Reppuli, Samvais Gamgi, Meriadoc Rankkibuk ja Peregrin Tuk eksyvät Hautakeroille matkalla Briihin ja joutuvat haudanhaamun vangeiksi. Tom Bombadil kuitenkin saapuu paikalle ajoissa ja häätää haudanhaamun pois vapauttaen hobitit.
Haudanhaamut eivät esiinny Peter Jacksonin ohjaamassa Taru sormusten herrasta -elokuvatrilogiassa.
Hilkkakutojat
Hilkkakutojat (Pseudonigrita) on kutojien heimoon kuuluva varpuslintusuku. Aikaisemmin suku luokiteltiin kuuluvaksi varpusiin Hilkkakutojien sukuun kuuluu BirdLifen mukaan kaksi lajia.
Suodenjärvi
Suodenjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Mouhijärven alueeseen.
Maantiede
Järven pinta-ala on 13,7 hehtaaria ja sen pituus on 1,4 kilometriä ja leveys 170 metriä. Järvellä on kaksi luusuaa. Toinen sijaitsee järven itärannalla, josta saa alkunsa 2,2 kilometriä pitkä Kirkko-oja Toinen on luoteeseen laskeva 400 metriä pitkä laskuoja Palojärveen. Kaksi laskuojaa tekee siitä bifurkaatiojärven.
Järven rantaviiva on 3,1 kilometriä pitkä ja ranta on moreeni- ja kalliopohjaista metsämaastoa. Rannalla on useita loma-asuntoja, jonne johtaa tiet Suodenniemeltä.
Historiaa
Vuoden 1855−56 Kalmbergin kartastossa järven nimi kirjoitettiin "Suodejärvi". Vuonna 1892 anottiin lupaa perata järvi tukintuittoa varten.
Fort Nya Korsholm
Fort Nya Korsholm (suom. Uuden Korsholman linnoitus) oli vuosina 1647–1654 Pohjois-Amerikassa Uuden Ruotsin siirtokunnassa toiminut linnoitus. Se sijaitsi pienellä Schuylkill-joen saarella nykyisen Philadelphian kaupungin alueella Yhdysvaltain Pennsylvaniassa. Nimensä linnoitus oli saanut Pohjanmaalla sijaitsevan Korsholman eli Mustasaaren pitäjän mukaan. Sen lähistöllä oli myös Vaasan kaupungin mukaan nimetty Nya Vasan asutus.
Historia
Fort Nya Korsholmin rakentaminen aloitettiin syksyllä 1646 Uuden Ruotsin kuvernöörinä toimineen Johan Printzin johdolla ja se valmistui helmikuussa 1647. Paikka oli mahdollisesti nykyään Province Island -nimellä tunnettu saari. Aluksi linnoitus käsitti vain muutamia asuinrakennuksia, mutta myöhemmin sen ympärille rakennettiin puinen varustus. Linnoituksen päällikkönä oli ilmeisesti siirtokunnan entinen kuvernööri Måns Nilsson Kling. Fort Nya Korsholmin päätarkoituksena oli toimia turkisten, viljan ja tupakan kauppapaikkana sekä samalla estää hollantilaisia käymästä kauppaa Delawarejoen länsipuolella mingo-heimon kanssa.
Vuonna 1648 hollantilaiset rakensivat lähistölle Fort Beversreede -nimisen linnoituksen, mutta ruotsalaiset kuitenkin sulkivat sen yhteyden joelle ja linnoitus hylättiin 1651. Fort Nya Korsholmista puolestaan luovuttiin vuonna 1654 yhdessä Delawarejoen suulla sijainneen Fort Nya Elfsborgin kanssa ja myöhemmin intiaanit polttivat sen. Nykyään linnoituksesta ei enää ole jäljellä näkyviä merkkejä.
Siv Bråten Lunde
Siv Bråten Lunde (o.s. Bråten) on norjalainen uransa lopettanut ampumahiihtäjä.
Bråten Lunde saavutti MM-hopeaa normaalimatkalla (10 km) Falunissa 1986. Hän sijoittui MM-kilpailujen normaalimatkalla lisäksi kuudenneksi Chamonix'ssa 1984 sekä pikakilpailussa (5 km) viidenneksi Lahdessa 1987, kuudenneksi 1984, seitsemänneksi 1986 ja 12:nneksi Egg am Etzlissä 1985.
Bråten Lunde saavutti 3 × 5 kilometrin viestissä MM-hopeaa 1984 ja 1985 sekä MM-pronssia1986 ja 1987 hiihtäen joka kerta toisen osuuden.
Bråten sijoittui toiseksi maailmancupin kokonaiskilpailussa kaudella 1982–1983.
Néa Vrasná
Néa Vrasná on Kreikan kaupunki, joka kuuluu hallinnollisesti Vólvin kuntaan, Thessalonikin alueyksikköön ja Keski-Makedonian alueeseen. Se on osa Vrasnán kyläyhdyskuntaa. Kaupungin väkiluku on 2 556 (vuonna 2011).
pienoiskuva|vasen|Rantaa Néa Vrasnássa. Néa Vrasnán pieni kaupunki sijaitsee Strymonikóslahden rannalla Chalkidikín niemen juuren itärannikolla noin 80 kilometriä itään Thessalonikista ja saman verran länteen Kaválasta. Rannikolla heti kaupungin pohjoispuolella sijaitsee Asprováltan kaupunki.
Aiemmin kaupunki kuului Ágios Geórgioksen kuntaan ja vuodesta 2011 lähtien Vólvin kunnan Ágios Geórgioksen kunnallisyksikköön.
Taivallahden kasarmit
thumb|Taivallahden kasarmit [[Pohjoinen Hesperiankatu|Pohjoisen Hesperiankadun puolelta syksyllä 2014.]] Taivallahden kasarmit ovat Helsingin Taivallahdessa Taka-Töölössä sijaitseva kasarmialue, jossa toimi aiemmin muun muassa Helsingin Autokomppania (HelAutoK), joka oli osa Kaartin Jääkärirykmenttiä.
Funktionalistista tyylisuuntausta edustavat rakennukset ovat arkkitehti Martta Martikaisen suunnittelemat, ja ne valmistuivat vuosina 1935–1938. Vuonna 1939 kasarmin yhteyteen valmistui Märtha Lilius-Tallrothin suunnittelema korjauspaja.
Toiminta kasarmeissa päättyi 2000-luvun alkupuolella, ja viimeiset varusmiehet poistuivat vuonna 2012, kun Kaartin soittokunta siirtyi Finlandia-talo lle.
Vuonna 2014 Senaatti Kiinteistöt myi kasarmialueen kiinteistöt Auratum Kiinteistöille. Vuosien 2015–2017 aikana vanhat rakennukset saneerattiin hoivakodiksi, päivittäistavarakaupaksi ja loft-asunnoiksi. Hoivakodiksi saneeratun kasarmirakennuksen sekä autohalliin rakennetun päivittäistavarakaupan kiinteistöt myytiin valmistumisen jälkeen Veritas Eläkevakuutukselle. Hoivakotia operoi Tavallahden Helmi nimellä Mikeva, sittemmin Attendo.
Museovirasto on listannut kasarmit valtakunnallisesti merkittävien rakennettujen kulttuuriympäristöjen luetteloon, ja Docomomo on valinnut ne modernin arkkitehtuurin merkkikohteeksi Suomessa.
Andy Kaufman
Andrew Geoffrey "Andy" Kaufman (17. tammikuuta 1949 New York, Yhdysvallat – 16. toukokuuta 1984) oli yhdysvaltalainen viihdyttäjä, performanssitaiteilija, koomikko ja näyttelijä. Hän esiintyi lavalla sekä television komediaohjelmissa ja Taxi-tilannekomediasarjassa vuosina 1978–1983. Kaufman oli epätavallinen esiintyjä, jolle oli tyypillistä yleisön huiputtaminen ja odotusten vastainen esitys.
Nuoruus
Kaufman syntyi New Yorkissa vuonna 1949 juutalaiseen Stanley ja Janice Kaufmanin perheeseen. Hän valmistui Graham Junior Collegesta vuonna 1971 ja alkoi sen jälkeen esiintyä stand up -koomikkona pienssä komediaklubeissa.
Ura
Uransa alkuvuosina 1970-luvun alussa Kaufman esiintyi usein Improv- ja Catch a Rising Star -klubeilla, ja yleensä ilman palkkiota. Hän olikin rahaton ja kävi vuonna 1974 myös teattereiden ja kuorojen koe-esiintymisissä.
Heinrich Schomburgk
Heinrich Georg Schomburgk (23. kesäkuuta 1885 Leipzig, Sachsen, Saksa – 29. maaliskuuta 1965 Königstein, Sachsen) oli saksalainen tennispelaaja ja jalkapalloilija. Tenniksessä hän saavutti olympiakultaa.
Andy Kaufman
Ura
Eräs Kaufmanin hahmoista oli ”Foreign Man”, ‘ulkomaalainen mies’, jonka taustatarinana oli nuoruus Caspiar-nimisellä saarella Kaspianmerellä. Foreign Man käveli lavalle hermostuneesti ja liian pienessä puvussa, ja esiintyi äärimmäisen amatöörimäisesti, niin että osa yleisöstä häipyi kesken esityksen. Foreign Man huulisynkkasi lavalla Teräshiiri-televisiosarjan tunnusmusiikin mukaan ja teki aluksi taitamattomia ja säälittäviä imitaatioyrityksiä julkisuuden henkilöistä. Sen jälkeen hän teki vakuuttavan Elvis Presley -imitaation, ja yleisö tajusi tulleensa huiputetuksi.
Heinrich Schomburgk
Schomburgk voitti Tukholman olympialaisissa 1912 kultaa sekanelinpelissä Dora Köringin kanssa. He voittivat loppuottelussa Ruotsin Gunnar Setterwallin ja Sigrid Fickin erin 6–4, 6–0. Jalkapallossa hän voitti Saksan mestaruuden.
Andy Kaufman
Ura
Toinen Kaufmanin hahmoista oli yökerholaulaja Tony Clifton. Hahmoa esittivät Kaufmanin lisäksi joskus myös hänen veljensä Michael ja ystävänsä Bob Zmuda. Viiksekäs ja tummaan takkiin pukeutunut Tony Clifton kiekui laulunsa ja solvasi yleisöään. Hahmo perustui Kaufmanin Las Vegasissa näkemään rääväsuiseen yökerholaulajaan nimeltä Tony Clifton.
Kaufmanilla oli Foreign Manin ja Tony Cliftonin lisäksi monia muitakin hahmoja, kuten Kultahattua loputtomiin lukeva ”British Man”, naurava ”Laughing Man”, ja liioitellun iloinen ja laulava ”Nathan Richards”.
The New York Times esitteli Kaufmanin vuonna 1974 sivuillaan kuvan kera, joskin erehdyksessä nimellä Howard Itzkowitz.
Kaufman alkoi esiintyä vuonna 1975 ”Foreign Manina” uudessa Saturday Night Live -sketsiohjelmassa ohjelman ensimmäisestä jaksosta alkaen. Ensimmäisen elokuvaesiintymisensä Kaufman teki televisioelokuvassa ”God Told Me To” (1976). Neljän minuutin sketsissä Kaufman pukeutuu poliisiksi, osallistuu oikeaan poliisiparaatiin, alkaa ammuskella ja ”kuolee” luoteihin.
Vuonna 1976 Kaufmanin managerina aloitti George Shapiro, joka nosti Kaufmanin uran tähtiin.
Vuonna 1978 uuden komediasarja Taxin käsikirjoittajat ja tuottajat näkivät Kaufmanin esityksen ja olivat vaikuttuneita näkemästään. He pyysivät Kaufmanin mukaan ABC:llä esitettyyn sarjaan, vaikka Kaufman itse vihasi komediasarjoja, eikä pitänyt ideasta esiintyä sellaisessa. Foreign Manin nimi muutettiin "Latka Gravasiksi". Kaufman solmi sopimuksen, jonka mukaan hän sai esiintyä myös muina hahmoinaan, kuten Tony Cliftonina. Latka esiintyi sarjassa 79 jaksossa vuosina 1978–1983.
Latka Gravasin yleisösuosio aiheutti sen, että Kaufman leimautui ja häntä pyydettiin useasti keikoillaan esiintymään hauskan aksentin omaavana Gravasina. Tähän Kaufman vastasi lukemalla lavalla koko F. Scott Fitzgeraldin romaanin Kultahattu tai vaihtoehtoisesti soitti omaa lukemistaan yleisölle äänilevyltä.
Kaufmanilla oli vuonna 1979 ABC:llä oma Andy’s Funhouse -ohjelma. Siinä Kaufman esitti tunnetuimpia hahmojaan ja sketsejään. Vuonna 1983 esitettiin The Andy Kaufman Show’ta, jonka sisältö oli samanlaista kuin Andy’s Funhousessa.
Vuonna 1979 Kaufman esiintyi Carnegie Hallissa ja vei katsojat esityksen jälkeen maidolle ja keksille ulkona olevien bussien avulla. Esityksen alussa hän oli kutsunut isoäitinsä katsomaan esitystä, mutta esityksen lopussa tämä "isoäiti" nousi pystyyn ja otti naamionsa pois. Maskin takaa löytyi koomikko Robin Williams.
Vuonna 1981 Kaufman esiintyi Fridays-sketsishow’ssa. Siinä tapahtui myös yksi hänen muistettavimmista esiintymisistään: Kesken sketsin, jossa Kaufmanin piti näytellä pilvenpolttelijaa, hän kieltäytyi lausumasta enempää repliikkejä. Muut näyttelijät nolostuivat, koska kyseessä oli suora lähetys. Suuttuneena vastanäyttelijä Michael Richards käveli pois kuvasta ja kävi hakemassa Kaufmanin luettavaksi repliikkikortit, minkä jälkeen Kaufman heitti Richardsia vesilasillisella ja alkoi mylläkkä. Tämä oli taas yksi Kaufmanin "piloista", ja siinä oli mukana osa muistakin esiintyjistä. Pila sai paljon lehtijulkisuutta.
Kaufman oli närkästyttänyt ihmisiä painillaan, ja jotkut pitivät häntä epähauskana ja halusivat hänet pois Saturday Night Livestä. Ohjelma järjesti marraskuussa 1982 yleisölleen puhelinäänestyksen siitä, saisiko Kaufman jatkaa ohjelmassa vai ei. Kaufman hävisi äänestyksen äänin 169 186 – 195 544 ja joutui lähtemään ohjelmasta.
Kuolema
Kaufman kuoli vuonna 1984 harvinaiseen keuhkosyövän muotoon. Koska oman kuolemansa lavastaminen olisi ollut juuri Kaufmanin tapaista, monet uskoivat pitkään Kaufmanin olevan yhä elossa.
Yksityiselämä
Kaufman tutustui transendenttiseen meditaatioon vuonna 1969. Sen jälkeen hän harjoitti meditaatiota ja joogaa kolme tuntia päivittäin.
Kaufman ei ollut koskaan naimisissa. Kuollessaan hän oli ollut vuoden ajan suhteessa Lynne Marguiliesin kanssa. Kaufmanille ja hänen silloiselle tyttöystävälleen syntyi vuonna 1969 tytär, joka annettiin adoptoitavaksi.
Tyyli
Kaufman oli erilainen kuin muut lavakoomikot. Hän ei kertonut vitsejä vaan esitti performanssitaidetta, ja jotkut kutsuivatkin häntä ”antikoomikoksi”. Kaufman pyrki saamaan yleisössään aikaan vain jonkin reaktion, myönteisen tai kielteisen. Yleisön mielialassa tapahtuneen muutoksen vuoksi muut esiintyjät eivät usein halunneet esiintyä Kaufmanin jälkeen, vaan hän sai esiintyä illan viimeisenä.
Kaufman itse kiisti olevansa koomikko. Hän kertoi olevansa ”laulu- ja tanssimies” ja menevänsä lavalle vain pitämään hauskaa. Hän sanoi vihaavansa sitä, että hänen luultiin pilailevan sanoessaan ”En ole koskaan kertonut yhtäkään vitsiä eläessäni”. Hän ei juurikaan piitannut ympäristön odotuksista tai uraa hidastavista takaiskuista.
Kaufmanin ja hänen esittämiensä hahmojen raja oli usein epäselvä. Kaufmanin komiikkaa on kutsuttu ainutlaatuiseksi. Ohjaaja Carl Reinerin mukaan Kaufmanilla ei ole edes jäljittelijöitä, mutta hänen ansiostaan koomikot alkoivat uskaltaa olla lavalla oma itsensä ja tehdä mitä tahansa viihdyttävää.
Filmografia
Vuonna 1999 ilmestyi Kaufmanin elämästä kertova elokuva Man on the Moon, jossa Kaufmania näytteli koomikko Jim Carrey.
Palaiópoli (Samothráki)
Palaiópoli (myös Paleópoli) on Kreikan kylä, joka sijaitsee Samothrákin saarella. Se kuuluu hallinnollisesti Samothrákin kuntaan, Évroksen alueyksikköön ja Itä-Makedonian ja Traakian alueeseen. Kylän väkiluku on 36 (vuonna 2011).